Predlog DIREKTIVA SVETA o prilagoditvi Direktive 2012/27/EU o energetski učinkovitosti zaradi pristopa Hrvaške /* COM/2013/0113 final - 2013/0068 (NLE) */





OBRAZLOŽITVENI MEMORANDUM 1. OZADJE PREDLOGA Ta predlog direktive Sveta o spremembi Direktive 2012/27/EU o energetski učinkovitosti je potreben zaradi pričakovanega pristopa Republike Hrvaške k Evropski uniji. Pogodbo o pristopu Republike Hrvaške k Evropski uniji[1] so podpisale vse države članice Evropske unije in Republika Hrvaška v Bruslju 9. decembra 2011. Člen 3(3) Pogodbe o pristopu določa, da začne veljati 1. julija 2013 pod pogojem, da so vse listine o ratifikaciji deponirane pred tem datumom. Člen 3(4) Pogodbe o pristopu Republike Hrvaške omogoča institucijam Unije, da pred pristopom sprejmejo ukrepe, navedene med drugim v členu 50 Akta o pogojih pristopa Republike Hrvaške[2]. Ti ukrepi začnejo veljati le pod pogojem in z dnem začetka veljavnosti Pogodbe o pristopu. Člen 50 Akta o pristopu določa, da kadar je treba akte institucij, sprejete pred pristopom, zaradi pristopa prilagoditi, ta akt ali njegove priloge pa potrebnih prilagoditev ne predvidevajo, potrebne akte sprejmeta Svet ali Komisija (če je izvirne akte sprejela Komisija). Ta predlog se nanaša na Direktivo 2012/27/EU Evropskega parlamenta in Sveta z dne 25. oktobra 2012 o energetski učinkovitosti, ki zahteva tehnično prilagoditev zaradi pristopa Hrvaške. Podatki o porabi energije za leto 2020, navedeni v direktivi o energetski učinkovitosti, zadevajo EU-27. S pristopom Hrvaške se podatki o porabi energije posodobijo, da se upošteva 28 držav. Ker ta posodobitev temelji na istih podatkih kot osnovni energetski model, se lahko obravnava kot tehnična prilagoditev. Ta predlog ni vključen v sveženj predlogov COM(2013) 51 do COM(2013) 63, ki jih je Komisija posredovala Svetu 8. februarja 2013. Sveženj predlogov COM(2013) 51 do COM(2013) 63, ki je bil objavljen v Uradnem listu Evropske unije, je zajemal le tehnične prilagoditve pravnega reda do vključno 1. septembra 2012. Direktiva 2012/27/EU[3] zahteva, da države članice določijo okvirne nacionalne cilje energetske učinkovitosti, pri čemer morajo upoštevati porabo energije v Uniji leta 2020[4]. Zaradi pristopa Hrvaške je treba tehnično prilagoditi predvidene podatke o porabi energije za Evropsko unijo leta 2020, da bi se upoštevala poraba v EU-28. Napovedi iz leta 2007 kažejo, da bo poraba primarne energije leta 2020 znašala 1 842 Mtoe za 27 držav članic EU. Iste napovedi kažejo, da bo poraba primarne energije leta 2020 znašala 1 853 Mtoe za EU-28, vključno s Hrvaško. Z zmanjšanjem za 20 % bi bila leta 2020 poraba 1 483 Mtoe, kar je zmanjšanje za 370 Mtoe v primerjavi z napovedmi. Ta povsem tehnična prilagoditev je potrebna, da se Direktiva 2012/27/EU lahko uporablja na Hrvaškem. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Ker je ta predlog povsem tehnične narave in ne vključuje političnih odločitev, bi bili posvetovanja z zainteresiranimi stranmi in ocene učinka nesmiselni. 3. PRAVNI ELEMENTI PREDLOGA Pravna podlaga za predlog je člen 50 Akta o pogojih pristopa Republike Hrvaške. Načeli subsidiarnosti in sorazmernosti se v celoti spoštujeta. Ukrepanje Unije je potrebno v skladu z načelom subsidiarnosti (člen 5(3) PEU), saj se nanaša na tehnične prilagoditve pravnih aktov, ki jih je sprejela Unija. Predlog je v skladu z načelom sorazmernosti (člen 5(4) PEU), saj ne presega tistega, kar je potrebno za doseganje zastavljenih ciljev. 4. PRORAČUNSKE POSLEDICE Predlog nima proračunskih posledic. 2013/0068 (NLE) Predlog DIREKTIVA SVETA o prilagoditvi Direktive 2012/27/EU o energetski učinkovitosti zaradi pristopa Hrvaške (Besedilo velja za EGP) SVET EVROPSKE UNIJE JE– ob upoštevanju Pogodbe o delovanju Evropske unije, ob upoštevanju Pogodbe o pristopu Republike Hrvaške, zlasti člena 3(4) Pogodbe, ob upoštevanju Akta o pristopu Republike Hrvaške, zlasti člena 50 Akta, ob upoštevanju predloga Komisije, ob upoštevanju naslednjega: (1) V skladu s členom 50 Akta o pristopu, ki določa, da kadar je treba akte institucij, sprejete pred pristopom, zaradi pristopa prilagoditi, ta akt ali njegove priloge pa potrebnih prilagoditev ne predvidevajo, Svet na predlog Komisije s kvalificirano večino sprejme potrebne akte v ta namen, če izvirnega akta ni sprejela Komisija. (2) Direktiva 2012/27/EU[5] Evropskega parlamenta in Sveta z dne 25. oktobra 2012 o energetski učinkovitosti, spremembi direktiv 2009/125/ES in 2010/30/EU ter razveljavitvi direktiv 2004/8/ES in 2006/32/ES zahteva, da države članice določijo okvirne nacionalne cilje energetske učinkovitosti, pri čemer morajo upoštevati porabo energije v Uniji leta 2020[6]. (3) Zaradi pristopa Hrvaške je treba tehnično prilagoditi predvidene podatke o porabi energije za Evropsko unijo leta 2020, da bi se upoštevala poraba v EU-28. Napovedi iz leta 2007 kažejo, da bo poraba primarne energije leta 2020 znašala 1 842 Mtoe za 27 držav članic EU. Iste napovedi kažejo, da bo poraba primarne energije leta 2020 znašala 1 853 Mtoe za EU-28, vključno s Hrvaško. Z zmanjšanjem za 20 % bi bila leta 2020 poraba 1 483 Mtoe, kar je zmanjšanje za 370 Mtoe v primerjavi z napovedmi. Ta tehnična prilagoditev je potrebna, da se Direktiva 2012/27/EU lahko uporablja na Hrvaškem. (4) Direktivo 2012/27/EU bi bilo zato treba ustrezno spremeniti – SPREJEL NASLEDNJO DIREKTIVO: Člen 1 Direktiva 2012/27/ES se spremeni, kakor je določeno v Prilogi. Člen 2 1. Prilagoditve iz Priloge ne posegajo v roke, določene v členu 28 Direktive 2012/27/EU. Člen 3 Ta direktiva začne veljati pod pogojem in z dnem začetka veljavnosti Pogodbe o pristopu Republike Hrvaške. Člen 4 Ta direktiva je naslovljena na države članice. V Bruslju, Za Svet Predsednik PRILOGA ENERGIJA 32012L0027 L 315/1: DIREKTIVA 2012/27/EU EVROPSKEGA PARLAMENTA IN SVETA z dne 25. oktobra 2012 o energetski učinkovitosti, spremembi direktiv 2009/125/ES in 2010/30/EU ter razveljavitvi direktiv 2004/8/ES in 2006/32/ES (UL L 315, 14.11.2012, str. 1): a) Člen 3(1)(a) se nadomesti z naslednjim: „da poraba energije v Uniji leta 2020 ne sme preseči 1 483 Mtoe primarne energije ali 1 086 Mtoe končne energije;“ b) Člen 3(2) se nadomesti z naslednjim: „Komisija do 30. junija 2014 oceni doseženi napredek in verjetnost, da poraba energije v Uniji leta 2020 ne bo presegla 1 483 Mtoe primarne energije in/ali 1 086 Mtoe končne energije.“ c) Člen 3(3)(d) se nadomesti z naslednjim: „primerja rezultate iz točk (a) do (c) s količino porabljene energije, ki bi bila potrebna, da poraba energije leta 2020 ne bi presegla 1 483 Mtoe primarne energije in/ali 1 086 Mtoe končne energije.“ [1] UL L 112/10, 24.4.2012, str. 10. [2] UL L 112/21, 24.4.2012, str. 21. [3] UL L 315/1, 14.11.2012, str. 1. [4] Člen 3(1)(a) Direktive 2012/27/EU. [5] UL L 315/1, 14.11.2012, str. 1. [6] Člen 3(1)(a) Direktive 2012/27/EU.